Инцитат
Инцитат () се нарича любимият кон на римския император Калигула.

Опонентите на Калигула, разпространяват слух, че той възнамерявал да го провъзгласи за консул, за да докаже силата на своята власт и да се подиграе със сената.

Според Светоний в „Животът на дванадесетте цезари“ конят е имал конюшня от мрамор, с ясли от слонова кост, пурпурна сбруя и юлар със скъпоценни камъни.

Дион Касий (155–235 г. сл. Хр.) сочи, че конят е бил обслужван от нарочни слуги и е бил хранен с овес, примесен със зърна злато.

Източници 

Въоръжени сили на Древен Рим
Известни коне